4.5.2023
ET
Euroopa Liidu Teataja
C 158/13
Logo suurus võib sõltuvalt pakendist muutuda, kuid standardmõõtmete proportsioonid peavad säilima.
4.
Geograafilise piirkonna täpne määratlus KGT „Ciliegia di Lari“ tootmispiirkond hõlmab järgmiste omavalitsusüksuste haldusterritooriumi: Casciana Terme – Lari, Terricciola ja Crespina-Lorenzana.
5.
Seos geograafilise piirkonnaga KGT „Ciliegia di Lari“ tunnustamise taotlus tugineb toote kvaliteedil põhinevale ajaloolisele mainele, mis tuleneb kirsipuude kasvatamist soodustavatest geograafilise piirkonna eri aspektidest.
Nende hulka kuuluvad mullastik ja kliima ning põllumajanduslikud, sotsiaalsed, kultuurilised ja majanduslikud tegurid, mille koosmõju on loonud tootele sellisel määral kohaga seotud maine, et seda identifitseeritakse nimega Lari.
„Ciliegia di Lari“ tootmise pikk ajalugu on tekitanud tarbijatega tiheda seose.
Tarbijad hindavad toote eriti silmapaistvat kvaliteeti – naturaalset magusust.
Müügikohas lepivad tarbijad sellega, et „Ciliegia di Lari“ hind on kõrgem kui mujalt pärit kirssidel.
Punktis 4 viidatud määratletud geograafilises piirkonnas on alati olnud märkimisväärne kirsikasvatus, nagu näitavad ajaloolised ja hiljutised uuringud ning ülevaated (M. Basso, S. Natali, 1959; A. Funghi, 2004; mitmesugused autorid, koostanud R. Massai, 2013). „Ciliegia di Lari“ tootmispiirkonda iseloomustavad mulla- ja kliimatingimused, mis eriti hästi sobivad kirsipuude kasvatamiseks.
Need tegurid mõjutavad otseselt viljade kvaliteeti, mis on seostatav nende naturaalse magususega (Brixi kraadid).
Mulla tekstuur koos temperatuuri ja sademete hulgaga on need kaks tegurit, mis iseloomustavad „Ciliegia di Lari“ tootmispiirkonda ja suudavad mõjutada vilja kvaliteeti: magusust Brixi kraadides. — Piirkonna põllumajandusmulla füüsikalised omadused – muld sisaldab liiva, muda ja savi, tänu millele veevarud mullas enamasti säilivad – lubavad viljapuu kasvatajatel hoida puude areng heas tasakaalus kõigi kolme fenoloogilise etapi ajal: õitsemise, viljade moodustumise ja küpsemise ajal.
Need etapid on otsustava tähtsusega, et viljas tekiks optimaalne suhkru kontsentratsioon (Brixi kraadid). — Tootmispiirkonna temperatuuri ja sademete hulka iseloomustavad mitmesugused tegurid, mis soodustavad naturaalselt magusate kirsside tootmist ilma kaasnevate negatiivsete teguriteta.
Piirkonda ei mõjuta kuigi palju hilised külmad, mis võiksid takistada õitsemist.
Mahedate kevadtemperatuuridega kaasnevad mõõdukad sajud, mis tagab optimaalse õitsemise ja viljade moodustumise.
Harvade sademete tõttu ei teki küpsemise lõppstaadiumis ka kirsside lõhenemist.